open-index/open-wikipedia-markdown huggingface dataset:
Liste over nobelprisvinnere i litteratur

**Liste over nobelprisvinnere i litteratur** er en liste over alle personer som har blitt tildelt prisen siden den første utdelingen i 1901. Nobelprisen i litteratur tildeles årlig av Svenska Akademien til forfattere for utmerkede bidrag innen feltet litteratur. Prisen er én av fem Nobelpriser etablert av Alfred Nobels testament fra 1895 som tildeles for fremragende bidrag innen fysikk, kjemi, litteratur, fred og fysiologi/medisin. Som oppgitt i Nobels testamente, blir prisen administrert av Nobelstiftelsen og tildelt av en komité som består av fem medlemmer valgt av Svenska Akademien.

Den første Nobelprisen i litteratur gikk i 1901 til Sully Prudhomme fra Frankrike. Hver mottaker mottar en medalje, et diplom og en pengesum som har variert gjennom årene. I 1901 mottok Prudhomme &nbsp;SEK, som tilsvarer &nbsp;SEK i desember 2007. I 2008 ble prisen tildelt Jean-Marie Gustave Le Clézio fra Frankrike, som mottok  &nbsp;SEK. Prisen blir delt ut i Stockholm i en årlig seremoni den 10. desember, årsdagen for Nobels død i 1896.

Per 2010 hadde Nobelprisen i litteratur blitt tildelt 107 mottakere. Under tildelingen av prisen i 1958 ble russisk-fødte Boris Pasternak tvunget til å avslå prisen efter press fra regjeringen i Sovjetunionen. I 1964 takket Jean-Paul Sartre nei til å ta imot prisen på samme måte som han hadde avslått alle tidligere offisielle tildelinger. Seksten kvinner er blitt tildelt Nobelprisen i litteratur frem til 2022, mer enn noen annen nobelpris, med unntak av Nobels fredspris. I løpet av alle de årene Nobelprisen i litteratur har blitt tildelt har der kun vært fire hendelser hvor prisen har blitt gitt til to personer (1904, 1917, 1966 og 1974). Der har vært syv år hvor Nobelprisen ikke er blitt tildelt (1914, 1918, 1935, og alle fire år 1940&ndash;1943). Tildelingen for 2018 fant sted samtidig med prisen for 2019.

Prisen har per 2023 blitt tildelt 31 engelskspråklige forfattere,15 franske, 14 tyskspråklige, 11 spanske og 7 svenske.  skrev på provencalsk, Isaac Bashevis Singer på jiddisch (han holdt takketalen på jiddisch) og Jon Fosse skriver på nynorsk; disse regnes som mindretallsspråk (eller minoritetsspråk). Brodsky skrev på både engelsk og russisk, Beckett på fransk og engelsk, og Tagore på engelsk og bengali.

## Mottakere

## Noter


## Referanser




## Eksterne lenker
* 
* 
* 
* Offisiell nettside for Kungliga Vetenskapsakademien 
* Offisiell nettside for Nobelstiftelsen
Temple du Change

**Temple du Change** eller **Loge du Change** er en bygning som opprinnelig ble oppført for børsen i Lyon i Frankrike. Bygningen finnes i Lyons 5. arrondissement i kvarteret St-Jean i området Vieux Lyon. 

*Loge du Change* ble oppført mellom 1631 og 1653 av arkitekten Simon Gourdet og utvidet av Jacques-Germain Soufflot mellom 1748 og 1750. 

Børsen forlot bygningen under den franske revolusjonen. Den ble deretter i noen år brukt som hotell. Bygningen har fra 1803 og frem til i dag tjent formål for den protestantiske menigheten, derav navnet *Temple*.

To store ur ble tilføyet bygningen i 1999. Uret på høyre side viser timer og minutter, mens det på venstre side viser dager, måneder og år.

Bygningen ble klassifisert som monument historique i 1913. Den er sammen med en rekke andre historiske bygninger og anlegg i Lyon, oppført på UNESCOs liste over verdens kulturarv.

## Eksterne lenker
*
Erkeengelkatedralen

**Erkeengelkatedralen** (russisk: Архангельский собор) er en kirke i Kreml i Moskva som er viet til erkeengelen Mikael. Den ble bygget mellom 1505 og 1508 av den italienske arkitekten Aleviz Frjazin som erstatning for en eldre og mindre kirke fra 1333. Hovedformen følger russisk tradisjon, slik den blant annet kommer til uttrykk i Uspenskijkatedralen og de eldre katedralene i Vladimir, mens detaljene er italiensk renessanse. Kirken var gravkirke for storfyrstene og tsarene, og kistene deres står spredt utover gulvet. Kistene fra den eldre erkeengelkatedralen ble også overført til den nye. I 1703 flyttet Peter den store hovedstaden til St. Petersburg og der ble Peter og Pauluskatedralen ny gravkirke. Den eneste av hans etterfølgere ble gravlagt i erkeengelkatedralen er Peter II som tilfeldigvis døde i Moskva. På slutten av 1700-tallet begynte sørvegen å slå sprekker. i 1773 bygget man derfor noen massive og svært lite elegante støttepillarer på sørsiden for å hindre veggen fra å rase ut.

## Eksterne lenker
*
Oude Kerk (Delft)

**Oude Kerk i Delft** (*den gamle kirken* i Delft) med tilnavnet *Gamle Jan*, *Oude Jan*, er en kirke i gotikk  i den gamle bydelen av Delft. Kirkens kjennemerke er et 75 meter høyt tårn som heller rundt to meter.

Oude Kerk ble grunnlagt i 1246 under navnet Bartolomeuskirken på et område hvor det tidligere hadde vært kirker i to hundre år tidligere. 

Kirkens plantegning følger en tradisjonell basilika med et sentralt kirkeskip flankert av to mindre sideskip.

Tårnet med det sentrale spiret og fire hjørnetårn er en senere tilføyelse fra 1325–1350. Det var med sin høyde det dominerende kjennetegnet for byen i halvannet århundre inntil det ble forbigått i høyden av Nieuwe Kerk. Muligens er hellingen forårsaket av at en nærtliggende kanal måtte flyttes for å gi plass til bygningen og at tårnet dermed ble oppført på et ustabilt fundament.

På slutten av 1300-tallet ble sideskipene forhøyet og fikk dermed samme høyde som midtskipet. Kirken fikk i det store og hele mer utseende av en hallkirke. Etter denne ombyggingen ble kirken gjeninnviet til Hippolytus. Mellom 1425 og 1440 ble det sentrale kirkeskipet også forhøyet slik at kirken igjen fikk en mer tradisjonell basilika-form.

En større bybrann i Delft i 1536, de kaotiske omstendighetene i forbindelse med reformasjonen og eksplosjonen i Delft i 1624 medførte at en storstilt ombygning og utvidelse av kirken måtte skrinlegges før det var ferdigstilt. De ufullstendige endringene kan ses i at den nordlige transeptarmen adskiller seg markant fra bygningsstilen i den resterende eldre kirken.

## Inventar
Kirken har tre pipeorgeler; hovedorgelet fra 1857, et orgel fra 1873 som står i det nordlige sideskipet og et orgel fra 1770 i koret.

Kirkens største og mest massive kirkeklokke er kjent som *Trinitasklok* eller *Bourdon* og veier nesten ni tonn. Den ble støpt i 1570, men på grunn av dens sterke og potentielt skadelige vibrasjoner blir den bare benyttet ved helt spesielle anledninger, som for eksempel ved begravelser av kongelige medlemmer i den nærliggende Nye kirke. 

## Graver
Rundt 400 personer er begravet i Oude Kerk, blant annet:

* Elizabeth Morgan, datter av Philips van Marnix (1608)
* Clara van Spaerwoude (1615)
* Sjøhelten Piet Pieterszoon Hein (1629), 
* Forfatteren Jan Stalpaert van der Wiele (1630)
* Sjøhelten Maarten Tromp (1653)
* Lege Reinier de Graaf (1673)
* Johannes Vermeer (1675), maler
* Hendrick Cornelisz van Vliet, (1675), maler
* Raadspensionaris Anthonie Heinsius (1720)
* Vitenskapsmannen Anton van Leeuwenhoek (1723)
* Dikteren Hubert Poot (1733)

## Eksterne lenker
*
Eksplosjonen i Delft

**Eksplosjonen i Delft** (*Delftse donderslag*) var en ødeleggende eksplosjon som inntraff i Delft 12. oktober 1654. Rundt kl. 10.15 om morgenen eksploderte et kruttårn i den nordvestlige delen av det indre Delft. Det har ikke vært mulig å fastslå et presist antall ofre eller skadde, men historikere anslår at minst et hundre omkom, og et dødstall på mange hundre eller kanskje tusen kan ikke utelukkes. Omtrent samtlige bygninger i det sentrale Delft var skadet og området øst for byen totalt rasert.

## Eksplosjonen
Kruttårnet hvor eksplosjonen fant sted hadde siden 1637 vært plassert i et tidligere kloster som tilhørte Klarisserordenen. Men kun få kjente til det overveiende underjordiske kruttlageret da det ble ansett som en statshemmelighet (*Secreet van Holland*).

I årene etter at kruttlageret ble opprettet var det vokst frem en dynamisk tekstilhandelsbydel med tilhørende boliger i det omkringliggende kvarteret, kjent som *Doelenstraat*. Det var hovedsakelig her de mange drepte stammet fra, og heriblant kunstmaleren Carel Fabritius, som hadde atelier i kvarteret.

Over 40 tonn sortkrutt ble oppbevart i tønner i kruttlageret; omtrent halvparten av Delfts samlede lager på 80 tonn krutt. Eksplosjonen skjedde antagelig da arsenalbestyrer Cornelis Soetens kom for å besiktige kruttet; det kan ha vært en glo fra fakkelen hans som forårsaket antennelsen.

Eksplosjonen forårsaket umiddelbart store ødeleggelser i byen. Hundrer, muligens opp mot 1200 personer, ble drept og tusener andre såret. En fjerdedel av byens bygninger ble ødelagt, minst 500 hus ble sterkt skadet og mange helt jevnet med jorden. Området rundt det nedlagte klosteret ble nesten komplett rasert, og bygninger lenger vekk fikk store skader. Nesten alt farvet glass – som var blitt forskånet i tidligere tiders billedstorm – i både Delfts gamle og nye kirke ble blåst ut.

Heldigvis var mange borgere på tidspunktet for eksplosjonen ikke i byen, men på markedet i Schiedam eller messe i Haag. En storstilt innsats kom i gang for å rydde murbrokkene og redde dem som var fanget under dem. Takket være en større innsamling fra andre byer i Nederlandene kom gjenoppbygningen av Delft raskt i gang, men prosjektet tok allikevel mange år å gjennomføre.

## Kunstnerisk bearbeidelse
Katastrofen har inspirert mange kunstnere og blitt gjengitt på flere malerier av blant annet Egbert van der Poel. Joost van den Vondel skrev en klagesang (*Op het Onweder van 's Lants Bussekruit te Delft*) til minne om hendelsen.

## Eksterne lenker
* Von dem Unglück / das sich zu Delft den 12. Octobers / Anno 1654
Liste over aktive fly i US Navy

**Liste over aktive fly i US Navy** omfatter aktive luftfartøyer i bruk i United States Navys flyvåpengren per 2011. Marinekorpsets luftfartøyer er oppført på en egen liste.

*Fremtidig: 
**Lockheed Martin F-35 Lightning
**Boeing P-8 Poseidon

## Se også
*Liste over USAFs aktive fly
*Liste over USMCs aktive fly

## Kilder
*Flight International
*Offisielt nettsted for US Navy
Valtteri Bottas

**Valtteri Viktor Bottas** (født 28. august 1989 i Nastola, Finland) er en finsk racerfører som kjørte i Formel 1 fra 2013 til 2024, og skal kjøre for Cadillac i 2026. Han debuterte i Formel 1 for Williams Racing i 2013, og kjørte for dem til 2016. I 2017 gikk han over til Mercedes, der han overtok setet til regjerende verdensmester Nico Rosberg som la opp. Bottas oppnådde andreplass i førermesterskapet i 2019 og 2020, kun slått av hans lagkamerat Lewis Hamilton, som er syv ganger verdensmester. I 2022 gikk Bottas til Alfa Romeo, som ble omprofilert til Kick Sauber fra 2024.

## Karriere
Etter å ha konkurrert i forskjellige Formel Renault-mesterskap i 2007 og 2008 gikk han i 2009 til Formel 3 Euroseries, hvor han kjørte for det regjerende mesterlaget ART Grand Prix. Bottas kom på tredjeplass i mesterskapet, og hadde to ganger første startposisjon i løpet av sesongen. I juni 2009 vant han Formel 3 Masters, og da han i juni 2010 vant samme løpet igjen ble han den første til å vinne Masters to ganger.

I  ble Bottas engasjert som testfører for Formel 1-laget Williams, og han ble senere også testfører for -sesongen. I 2011 kjørte han også i GP3-mesterskapet, fortsatt for ART-teamet. Etter en vanskelig start på sesongen tok han en seier i hver av de fire siste løpshelgene, og sikret seg førsteplassen i mesterskapet ved å vinne det nest siste løpet foran lagkameraten James Calado.

## Resultater
### Karriereoversikt

### Fullstendige Formel 1-resultater
* *Se også: [[Forklaring på F1-resultater]]*



**Noter til tabellene:**
† - Føreren brøt løpet, men ble klassifisert ettersom han hadde fullført over 90% av løpsdistansen.
**P** - pole position.
**R** - raskeste runde. 
***** - Sesongen pågår.

## Referanser




## Eksterne lenker
* 
* 
* 
*
Øksfjord Idrettslag

**Øksfjord Idrettslag** (stiftet 6. mars 1938) er et idrettslag fra Øksfjord i Loppa kommune, Finnmark, som driver med fotball og skiidrett.

## Fotball
Øksfjords A-lag i fotball spilte i 4. divisjon før omleggingen av seriesystemet etter 2011-sesongen gjorde at klubben rykket ned til 5. divisjon. Der har de spilt siden, og fra 2014-sesongen i samarbeid med .

### 4. divisjon 2011

### 5. divisjon 2012

### 5. divisjon 2013

### 5. divisjon 2014

### 5. divisjon 2015

### 5. divisjon 2016

## Eksterne lenker
* 
* Norges Fotballforbund: Øksfjord IL
* Vassdalen Stadion - Nordic Stadiums
Cornelis Floris de Vriendt

**Cornelis Floris** (**Cornelis Floris de Vriendt**) (født 1513 el. 1514 i Antwerpen, død 20. oktober 1575 samme sted) var en nederlandsk arkitekt og billedhugger under renessansen.

Floris var aktiv i Antwerpen, hvor han også var medlem av Sint-Lucasgildet. Han var innehaver av et billedhuggerverksted hvor det ble sendt ut praktmonumenter utført i marmor og sort kalksten til store deler av Nord-Europa. Han leverte flere gravmonumenter til Danmark, blant annet gravmonumentet over Christian III til Roskilde domkirke og over Frederik I i Schleswig domkirke.
I Danmark fikk stilen stor utbredelse og ble kalt Florisstil.

Han spilte en viktig rolle i forbindelse med oppføringen av Antwerpen rådhus.

Floris var bror av maleren Frans Floris.

## Referanser


## Eksterne lenker
*
Zoofytt

**Zoofytt** (av gresk  *zōophyton* som betyr henholdsvis dyr (*zoo*) og plante (*phyton*) er et dyr som ligner mye mer på en plante enn et dyr. Zoofytter omfatter også dyr som fester seg eller bor på andre organismer eller flater. 

Ordet brukes sjeldent eller aldri i moderne vitenskap.

## Eksempler
Eksempler på zoofytter er koralldyr, svamper og sjøanemoner. 

## Referanser
Ovidiu Papadima

**Ovidiu Papadima** (født 23. juni 1909 i Sinoe, Constanța, død 26. mai 1996 i București) var en rumensk litteraturkritiker, folklorist og essayist.

Papadima gikk på videregående skole i Târgu Mureș, der han ble uteksaminert som best i klassen sin i 1928. Deretter studerte han ved Universitetet i București (1928-1931) og i Tyskland (1937-1941) med et stipend fra Humboldt-stiftelsen. Han tok doktograden i 1944. 

Han debuterte i en alder av 23 år i det litteraturtidsskriftet *[[Gândirea]]*. Han skrev også for magasinet *[[Revista Fundațiilor Regale]]*.  

Papadima var ansatt ved Universitetet i București mellom 1941 og 1949. Etter etableringen av det kommunistiske regimet i Romania, ble Papadima arrestert og anklaget for å ha drevet «kontrarevolusjonær virksomhet». Han ble dømt til fengselsstraff i 1952 og satt inne som politisk fange ved fengslene Ghencea, Craiova, Calea Rahovei, Gherla og Jilava. Han arbeidet også ved Donau-Svartehavskanalen før han ble løslatt den 7. oktober 1955.  

Papadima ble forhindret fra å publisere sine artikler i flere år før han ble politisk rehabilitert i 1971. Han hadde to sønner, Ștefan (f. 1953, matematiker) og Liviu (f. 1957, litteraturkritiker). 

## Referanser


## Eksterne lenker
* Kort biografi
* "Elita Intelectuală", *[[Cotidianul]]*, 10. oktober 2006
* Alexandru Ștefănescu, "Gulagul românesc - Scriitori arestați (1944-1964)", i *[[România Culturală]]*. 
* "Șefi de promoție (1923-2004)", ved Al. Papiu Ilarian-gymnaset
* «Det rumenske Humboldt-samfunnets historie»
Den svensk-franske krigen (1805–1810)

**Den svensk-franske krigen** (også kalt «den tyske krigen», siden den ble ført på tysk område, eller «den pommerske krigen» siden den utspilte seg i svensk Pommern) var en krig mellom Sverige og Frankrike i årene 1805–1810. Sverige under kong Gustav IV Adolf allierte seg med Storbritannia og ble med i den tredje og den fjerde koalisjonen, men mislyktes. Selve krigshandlingene sluttet imidlertid allerede i 1807. 

Etter tapet av Finland i finskekrigen mot Russland (1808–1809) ble Sverige i Parisavtalen fra 1810 tvunget til å slutte seg til kontinentalblokaden rettet mot dets tidligere allierte Storbritannia.

## Eksterne lenker
Beleiringen av Stralsund (fransk)

Gustav IV Adolfs krig mot Napoleon 1805-1810 (svensk)
Helge Solvang

**Helge Solvang** (1913–2013) var en norsk dekorert krigsveteran og politiker for Arbeiderpartiet. Han var kjent som Norges eldste folkevalgte, og møtte i Balsfjord kommunestyre som 100-åring.

Han sto som sistemann på lista til Arbeiderpartiet i Balsfjord i 2011 som 98-åring, og ble innvalgt i kommunestyret på personstemmer. Han var dermed Norges eldste kommunestyrepolitiker igjennom tidene.

Solvang var krigsseiler og seilte i Atlanterhavet og Stillehavet under andre verdenskrig. Mellom 1942 til 1945 var han med som skytter på seks konvoier fra New York til Liverpool. Fem av disse ble angrepet av tyske undervannsbåter. Han deltar i dokumentaren *Krigsseilerne - med æren i behold*.

For krigsinnsatsen ble han tildelt Krigsmedaljen, Haakon VIIs Frihetsmedalje og Deltagermedaljen. Av britene ble han dekorert med 1939–1945 Star, Atlantic Star, Pacific Star, og Defence Medal.

## Referanser


## Kilder
* - Nordlys - Landets eldste politiker er gått bort
* NRK – Norges eldste og nest yngste politiker skal bestemme sammen
* VG - Helge (98) blir tidenes eldste kommunestyrepolitiker
* Forsvarets forum – Skuddene på Lesja

## Eksterne lenker
* ''Krigsseilerne – med æren i behold'' fra NRK
* ''I dag fyller kommunepolitiker Helge 100 år'' fra Nordlys
Førsteborgermester (Hamburg)

**Førsteborgermester** (tysk:*Erster Bürgermeister*) er tittelen på regjeringssjefen i den tyske delstaten Hamburg. Førsteborgermesteren blir utnevnt av Hamburgs borgerskap som er delstatens parlament. Vervet tilsvarer ministerpresidenten i de fleste av de øvrige tyske delstatene og borgermesteren i Bremen. Førsteborgermesteren representerer således Hamburg i det føderale organ Forbundsrådet og er president for Forbundsrådet hvert 16. år. 

Førsteborgermesteren leder Hamburgs senat, som er delstatens regjering. Den offisielle tittel er *Erster Bürgermeister und Präsident des Senats der Freien und Hansestadt Hamburg*. Ifølge Hamburgs forfatning, slik den lyder etter 1996, fungerer førsteborgermesteren som Primus inter pares, og har som sådan rett til å forme regjeringens politikk. Førsteborgermesteren utnevner sin andreborgermester og de øvrige medlemmene av regjeringen, kalt senatorer.

Før de konstitusjonelle reformene i 1918–1919 var valgbarheten til senatet sterkt begrenset i tråd med forfatningen som gav storborgerne juridiske privilegier, og senatorene ble valgt på livstid. Frem til 1860 var senatet dessuten selvsupplerende, dvs. at senatsmedlemmene selv utpekte nye medlemmer. Bare hanseater kunne sitte i senatet. Ved samlingen av Tyskland i 1871 oppstod den situasjon at Hamburg, som var republikk, ble en delstat i et føderalt monarki. Førsteborgermesteren i Hamburg ble dermed likestilt på føderalt nivå med de ulike forbundsfyrstene med titler som konge, hertug eller fyrste.

SPD-politikeren Peter Tschentscher ble i mars 2018 utnevnt som førsteborgermester i Hamburg.

## Liste
### 1919–1945

    

### 1945–

 

## Fotnoter

## Referanser
Peter- og Pauluskatedralen

**Peter- og Pauluskatedralen** (russisk: Петропавловский собор) er en kirke som ligger i Peter- og Paulusfestningen i St. Petersburg. Den ble bygget 1712–33 av arkitekt Domenico Trezzini på oppdrag av tsar Peter den store og innviet 28. juni 1733. Den er dermed en av St. Petersburg eldste bygninger. Tsar Peter selv og nesten alle hans etterfølgere er gravlagt i denne kirken. Tårnet er 122,5 meter høyt og krones av en engel som holder et kors. Kirken ble stengt i 1919 og gjenåpnet som museum i 1924. Fra 1990-tallet av har det igjen vært holdt gudstjenester.

## Eksterne lenker
*
Nils Petersen

**Nils Petersen** (født 1988) er en tysk tidligere fotballspiller.

Han har tidligere spilt for klubbene FC Carl Zeiss Jena, Energie Cottbus og FC Bayern München før han i 2013 skrev under en fireårskontrakt med Werder Bremen. I januar 2015 ble han sendt ut på lån til SC Freiburg som kjøpte ham etter låneoppholdet sommeren 2015.

## Landslaget
Han ble tatt ut i s bruttotropp til VM i fotball 2018 i Russland.

## Referanser


## Eksterne lenker
*
Wilsonprimtall

Et **wilsonprimtall**, oppkalt etter den engelske matematikeren John Wilson, er en type primtall *p* hvor

\frac{\left(p-1\right)! + 1}{p^2} = n\,\!

hvor *n* er et naturlig tall. Disse tallene ble første gang beskrevet av Emma Lehmer.

## Referanser
Skadesanering

**Skadesanering** er den innsats som kreves for å ta vare på eller redde verdier i et hendelsesforløp, f.eks. ved brann, vann- eller naturskade.

Skadesaneringsfirmaer vasker, tørker, reparerer, oppbevarer og rydder ting som har vært skadet. Forsikringsselskapene benytter skadesaneringsfirmaer for å sikre bygninger og innbo mot ytterligere verdiforringelse, og gjøre skadeutbetalingene så lave som mulig. 

Skadesanering kan betraktes som førstehjelp i forbindelse med skader på bygninger og eiendommer.
Egil Engeland

**Franz Egil Engeland** (1944&ndash;1984) var en norsk renovasjonsarbeider og politisk aktivist. Han var den første formann i Kommunistisk Arbeiderforbund.

Engeland hadde bakgrunn fra NKP og Norges Kommunistiske Ungdomsforbund. I 1969 sto han på Stortingslisten for Vest-Agder for partiet. Han var dette året formann i en av partiets lokale ungdomsorganisasjoner, Kristiansand KUL. Han tilhørte imidlertid den NKP-opposisjonen som støttet den nye ml-bevegelsen som vokste fram på slutten av 1960-tallet, og ble i 1969 ekskludert fra KU på et møte der Reidar T. Larsen representerte partiledelsen.

Engeland ble i oktober 1972 formann i det nystiftede Kommunistisk Arbeiderforbund. Han satt også i redaksjonen for KAs avis *Den røde arbeideren* fra 1973 til 1975. I tillegg sto han som redaktør for et nummer av organisasjonens teoretiske tidsskrift *[[Gnist (tidsskrift)|Røde Fane]]*. 

På KAs andre landsmøte i februar 1975 ble Engeland gjenvalgt som formann. På denne tiden var det imidlertid politisk strid innad i KA. Kort tid etter at han var gjenvalgt besluttet sentralkomiteen i organisasjonen å «permittere» Engeland fra formannsvervet, og la Kjell Hovden ta over funksjonen. Engeland ble i neste omgang utelukket fra KA. 

Han sluttet seg senere til AKP(m-l), der han var medlem til sin død.

## Referanser
Rana kommunestyre 2011–2015

**Rana kommunestyre 2011–2015** er en oversikt over representanter og vararepresentanter i Rana kommunestyre, og medlemmer av kommunale utvalg, etter kommunevalget 2011. 

Valget fant sted den 12. september 2011, og var historisk på to måter. Det norske Arbeiderparti og Sosialistisk Venstreparti gjorde samlet sitt dårligste valg noensinne. For første gang siden opprettelsen av storkommunen Rana i 1964, fikk kommunen dessuten en borgerlig ordfører og varaordfører. Den 18. oktober 2011 ble Kai Henning Henriksen fra Høyre ordfører, mens Allan Andreas Johansen fra Fremskrittspartiet ble ny varaordfører. Kommunen ble etter dette styrt av en bred borgerlig koalisjon, bestående av Høyre, Fremskrittspartiet, Senterpartiet, Miljøliste Rana, Venstre og Kristelig Folkeparti.

Den 12. august 2013 kunngjorde Miljøliste Rana og Kristelig Folkeparti at de hadde brutt samarbeidet med de øvrige borgerlige partiene. Høyre, Fremskrittspartiet, Senterpartiet og Venstre fortsatte etter dette å styre et mindretallsbystyre som regjerer fra sak til sak.

Kommunestyret ble i 2013 nødt til å ta stilling til en vanskelig økonomisk situasjon. Den 5. november 2013 la rådmann Robert Pettersen frem et budsjettforslag hvor han foreslo innsparing av 41 millioner kroner i 2014 og totalt 125 millioner frem til 2017. Blant innsparingsforslagene var nedleggelse av Grønfjelldal skole, Storforshei ungdomsskole og Utskarpen ungdomsskole, nedleggelse av 19 sykehjemsplasser, opphør av samarbeidet med Frikult, innføring av eiendomsskatt og økte satser på skolefritidsordningen. Tiltakene ble foreslått for å unngå at kommunen havner på ROBEK-lista, og for å berge de fremtidige investeringene i en ny flyplass.

Grønfjelldal skole ble vedtatt nedlagt av kommunestyret 10. desember 2013. Nedleggelsen vil finne sted høsten 2014. Derimot ble det samme dato vedtatt å bevare skolene på Storforshei og i Utskarpen.

### [[Det norske Arbeiderparti]] (13 representanter)

### [[Høyre]] (10 representanter)

### [[Fremskrittspartiet]] (4 representanter)

### [[Senterpartiet]] (3 representanter)

### [[Sosialistisk Venstreparti]] (2 representanter)

### [[Miljøliste Rana]] (2 representanter)

### [[Venstre]] (1 representant)

### [[Rødt (norsk parti)|Rødt]] (1 representant)

### [[Kristelig Folkeparti]] (1 representant)

## Referanser
Solar Anus

***Solar Anus*** er et musikkalbum med Årabrot, utgitt i 2011. Albumet er nominert i klassen Årets metal til Spellemannprisen 2011.

## Sporliste
# «Solaranus»
# «And the Ass Had Spoken»
# «Madonna Was a Whore»
# «Valkyrie»
# «Nubile»
# «Auto da fe»
# «Odine»
# «The Wheel Is Coming Full Circle»

## Eksterne lenker
*
Gheorghe Cristescu

**Gheorghe Cristescu** (født 10. oktober 1882 i Copaciu, tidligere Vlașca-fylke, død 29. november 1973) var en rumensk sosialist og kommunistisk militant.

## Liv og virke
Cristescu var utdannet dynemaker og eide en dyneforretning før han begynte i politikken. Han var aktiv i sosialistiske kretser så tidlig som 1898, og snart ble han et ledende medlem av det rumenske Sosialdemokratiske arbeiderparti (frem til 1899, da partiet ble oppløst). Fra 1908 til 1920 var han aktiv i den rumenske fagbevegelsen. Cristescu ble innvalgt til parlamentet i 1919. I denne posisjonen gjorde han seg bemerket i sammenheng med debatten om fengslingen av Mihai Gheorghiu Bujor, en rumensk statsborger som hadde sluttet seg til russiske røde armé i Bessarabia under oktoberrevolusjonen, og som hadde blitt dømt for landssvik.

Cristescu ble valgt til den første generalsekretær i det nydannede rumenske kommunistpartiet i 1921. Han trakk seg fra politikken i 1936. Cristescu ble arrestert, dømt og tilbrakte tid i arbeidsleirer mellom 1950 til 1954, bl.a. ved Donau-Svartehavskanalen. Han ble frigitt gjennom amnesti for politiske fanger, som forekom kort tid etter Josef Stalins død. Cristescu tilbrakte sine gjenværende år i relativ anonymitet. Hans ubehagelige meninger ble sensurert, og han var gjenstand for sikkerhetstjenesten Securitates overvåkning til sin død.

Hans datter, Tita Cristescu, en tidligere Miss Romania, som var elskerinnen til Liviu Ciulley (en berømt arkitekt og sivilingeniør, og far til regissør Liviu Ciulei), døde under uoppklarte omstendigheter i 1936. Mest sannsynlig ble hun myrdet, og Ciulley ble arrestert etter anklager om at han hadde forgiftet henne, men han ble frifunnet senere samme år. En annen teori var at det var hushjelpen som hadde myrdet henne.

## Referanser


## Litteratur
* Cioroianu, Adrian (2005): *Pe umerii lui Marx. O introducere în istoria comunismului românesc* («On the Shoulders of Marx. An Incursion into the History of Romanian Communism»), Editura Curtea Veche, București.
* Constantiniu, Florin (1995): *Cristescu, Gheorghe* i: *Biographical Dictionary of European Labor Leaders*, Greenwood Press, Oxford, s. 229
* Constantinescu, Ion (August 1971): *Dr. N. Lupu: 'Dacă și d-ta ai fi fost bătut...* («Dr. N. Lupu: 'If You Yourself Had Been Beaten...'») i: *Magazin Istoric*
* Tandin, Traian (17. september 2005): *Istoria crimelor pasionale: Cazul Liviu Ciulei* («The History of Crimes of Passion: the Liviu Ciulei Case»), i: *Jurnalul Naţional*

## Eksterne lenker
* ''110 ani de social-democrație în România'' (PDF) («110 år med sosial demokrati i Romania»), Det sosialdemokratiske parti i Romania
Iberisk ormeøgle

**Iberisk ormeøgle** er en ormeøgle som er utbredt på Den iberiske halvøy.

Den kan bli opptil  lang, men er som regel mindre. Ved første øyekast minner den om en litt tykk meitemark. Hodet er lite, med en butt spiss, og små øyne. Kroppen er dekket av ringer, som består av små firkantede skjell. Halen er kort. Fargen varierer mye og kan være gul, brun, eller grå.

Iberisk ormeøgle tilbringer det meste av tida underjordisk i ganger som den selv graver. Den kan vise seg oppe på marka i kraftig regnvær, og om kvelden og natta. Den lever ofte på ganske fuktig steder med løs jord, som er lett å grave i. Jorda kan være både sandholdig eller rik på humus, men den unngår områder med leire eller hardpakket jord. Føden består av maur, insektlarver og andre leddyr. Når den blir truet av en predator, kan den tvinne seg rundt kvister og lignende. Hunnen legger ett egg.

De nordafrikanske populasjonene av slekten *[[Blanus]]* ble tidligere regnet til denne arten, men er nå skilt ut som to selvstendige arter. Fylogenetiske studier har vist at *Blanus* på Den iberiske halvøy omfatter to kryptiske arter. *[[Blanus mariae]]*, som ble beskrevet i 2009, er utbredt i den sørvestlige delen av halvøya. *Blanus cinereus* i snever betydning er utbredt på resten av halvøya, unntatt de nordlige og nordøstlige delene. 

## Litteratur
* 
* 
* 
* 

## Eksterne lenker
* 
* Amphibians and Reptiles of Europe: ''Blanus cinereus'' – Iberian Worm Lizard
Riazuddin

**Riazuddin** (født 10. november 1930 i Punjab i det britiske imperiet, død 9. september 2013) var en fremtredende pakistansk teoretisk fysiker og vitenskapsmann som spesialiserte seg på høyenergifysikk og kjernefysikk. 

I en alder av 17 år, begynte Riazuddin ved universitetet i Punjab og tok en bachelorgrad i matematikk under professor Abdus Salam i 1951. Med hjelp av Abdus Salam, reiste Riazuddin til Storbritannia etter å ha mottatt et stipend for å studere ved Cambridge University. Ved Cambridge University ble Riazuddin tildelt en doktorgrad i teoretisk fysikk i 1959. Etter å ha mottatt sin doktorgrad i 1959 returnerte Riazuddin til Pakistan for å besøke sin familie. 

I USA begynte han som førsteamanuensis ved University of Rochester, hvor han var ansatt frem til 1965, da han begynte ved University of Pennsylvania, hvor han underviste i fysikk til 1966. I 1981 begynte han professor i fysikk og matematikk ved University of Iowa og Virginia Polytechnic Institute. I 1982 kom Riazuddin tilbake til Pakistan hvor han sluttet seg til Quaid-e-Azam universitetet som professor i teoretisk fysikk.

Riazuddin forfattet flere vitenskapelige bøker om forskjellige emner innen fysikk, inkludert partikkelfysikk, kvantemekanikk og moderne fysikk. Han var medlem av National University of Sciences and Technology (NUST) som professor i teoretisk fysikk. Han satt som medlem av Board of Governors of Pakistan Institute of Engineering and Applied Sciences (PIEAS) siden 2004. 

## Referanser


## Eksterne lenker
* Prof. Riazuddin
* https://web.archive.org/web/20130214010730/http://www.ias-worldwide.org/profiles/prof89.htm
* https://web.archive.org/web/20070914101215/http://www.chowk.com/articles/4104
* https://web.archive.org/web/20081210103648/http://www.ncp.edu.pk/newsletters/Vol1-1/ncpvol1-1_details.htm
* http://www.ncp.edu.pk/docs/iscp/ISCP%20Summary.pdf 
* http://www.thenews.com.pk/daily_detail.asp?id=174421
* http://eprintweb.org/S/authors/All/R/R_Riazuddin
* ICTP Page on Dr. Riazuddin
* CERN Page on Dr. Riazuddin
* CERN-Courier Page on Dr. Riazuddin 
* Quantum Mechanics, World Scientific, by Riazuddin and Fayyazuddin
* Neutrinos by Riazuddin 
* Mathematical Physics by Riazuddin and Faheem Hussain
Molde kommunestyre 2007–2011

**Kommunevalget [[Molde]] 2007** ga omtrent samme resultat som fire år tidligere. Sittende ordfører Jan Petter Hammerø vant ordførervalget med over halvparten av stemmene, det var flere kandidater enn fire år tidligere. Partiet hans, Høyre, tapte noe oppslutning og mistet to mandater i kommunestyret. I tråd med landstrenden gikk også Sosialistisk Venstreparti tilbake, mens Venstre og Arbeiderpartiet gikk frem. Kristelig Folkeparti, som tapte halve sin gruppe ved forrige valg fikk en representant mer i kommunestyret.

2007 var andre gang Molde gjennomførte direktevalg på ordfører. I motsetning til fire år tidligere, ble imidlertid ordføreren valgt blant vedkommendes partis egen kommunestyregruppe, og ikke som et ekstra mandat, noe som er bakgrunnen for ett av de to mandatene Høyre tapte.

## Representanter

### Høyre
*Jan Petter Hammerø (ordfører)
*Toril Hovdenak (varaordfører)
*Torgeir Dahl
*Paul Joakim Sandøy
*Trond Brunvoll
*Ingrid Kvande
*Randi A. Brokstad
*Geir Blakstad
*Sigrun Mjelva Talsethagen
*Eilin Reinaas
*Didrick Ose
*Sverre Eilert Mauseth
*Aina Rimstad Torhaug  

### Kristelig Folkeparti

*Jan-Egil Korseberg
*Torgunn J. Nerland
*Ingrid Thorn
*Olaf Kolflåth
*Marit Røykenes Dahle

### Arbeiderpartiet

*Thorbjørn Myhre
*Theodora Baldvinsdottir
*Frank Ove Sæther
*Ståle Eidskrem
*Hilde Nauste Myhre
*Kåre Ellingsgård
*Sidsel Pauline Rykhus
*Gunstein Gjeitnes
*Per Kåre Trengereid
*Hege Merethe Gagnat

### Sosialistisk Venstreparti
*Ola Fremo 
*Tore Andestad
*Inger Mette Hogstad
*Kristine Anna Klokk

### Fremskrittspartiet
*Harald Valved
*Per Hanekamhaug
*Ingebjørg S. Klausen
*Margareth Hoff Berg
*Alf Idar Tverli (uavhengig representant)
*Gunnar Håkonsen
*Ann Elida Solheim
*Ole Johan Ytterhaug

### Senterpartiet
*Gerda Tolaas
*Randi Gunnerød
*Per Inge Netland
*Kjersti Løge

### Venstre
*Frøydis Austigard
*Olbjørn Kvernberg
*Åse Marie Longva

## Se også
* Politikk i Molde
## Referanser
Irish Ice Hockey League

**Irish Ice Hockey League** var en amatør-ishockeyliga i Irland og Nord-Irland. Den offisielle ligaen ble grunnlagt i 2007, men hadde eksistert siden tidlig på 1980-tallet. Ligaen ble oppløst i 2010.

## Mestere

* 2007/08 – Dundalk Bulls
* 2008/09 – Dundalk Bulls
* 2009/10 – Charlestown Chiefs

## Eksterne lenker
* Irske Ice Hockey Association
* Flyers IHC
Liga Nacional de Hockey Hielo

**Liga Nacional de Hockey Hielo** er den øverste spanske ligaen i ishockey.

## Lagene (2023&ndash;24)

## Sluttspillmestere

* 1972 
* 1973 
* 1974 
* 1975 
* 1976 
* 1977 Casco Viejo Bilbao
* 1978 Casco Viejo Bilbao
* 1979 Casco Viejo Bilbao
* 1980  
* 1981 Casco Viejo Bilbao
* 1982 Casco Viejo Bilbao
* 1983 Casco Viejo Bilbao
* 1984 
* 1985 
* 1986  
* 1987 
* 1988 
* 1989 
* 1990 
* 1991 
* 1992 
* 1993 
* 1994 
* 1995 
* 1996 
* 1997 
* 1998 
* 1999 
* 2000 
* 2001 
* 2002 
* 2003 
* 2004 
* 2005 
* 2006 
* 2007 
* 2008 
* 2009 
* 2010 
* 2011 
* 2012 
* 2013 Hielo Bipolo
* 2014 Hielo Bipolo
* 2015 
* 2016 
* 2017 
* 2018 
* 2019 
* 2020 
* 2021 
* 2022 
* 2023 
* 2024 

## Titler med lag

## Eksterne lenker
* Den spanske issportsføderasjonen
* Hockey Nettside 
* / LEH Nettsted
Den Houenske Margaretastiftelse

**Den Houenske Margaretestiftelse**, ofte forkortet til **Margaretestiftelsen**, ble opprettet ved en pengegave  fra Anton Christian Houen til Arendal kommune i 1891. Stiftelsen er oppkalt etter Houens mor og tanken var at det skulle bygges aldershjem og parkanlegg. Pengegaven var på kr 200&nbsp;000.

Houen ga detaljerte instrukser for husets og parkens utforming, husregler og statutter. Statuttene ble godkjent av Arendal formannskap i september 1891.

Hjemmet skulle være for *hæderlige gamle Mænd og Kvinder af mindst sexti Aars alder, som ikke længer kan erhverve sit tilstrækkelige Udkomme* og som ikke hadde *nær paarørende familie til at tage sig af de*. Det skulle bygges på et sted som var *landligt smukt, fuldkommen sundt og frit beliggende*. Anlegget skulle være *en prydelse for Arendal*.

Stiftelsen søkte i flere år etter et passende sted i Arendalsområdet. I 1904 falt valget på Åsen i Barbu, mellom Gamle Songevei og Kystveien. Det var et sted med vakker utsikt mot Galtesund, Arendals innseilingsled.

## Parkanlegget
Arbeidet med parkanlegget begynte fort etter kjøpet i 1904, under ledelse av Ivar Stæger-Holst (1874-1948), senere bygartner i Arendal. Stæger-Holst utførte også reguleringsarbeider ved Arendal kirkegård og anla senere Naturparken på og rundt Fløyheia.
 
Resultatet ble en vakker park med vannbassenger, skulpturer, gressplener, blomsterbed og lekeplass. Parken ble fort en attraksjon for byens innbyggere. Det ble arrangert konserter og andre tilstelninger og parken ble mye besøkt.

Vi vet ikke sikkert når parkanlegget ble ferdig, men det var senest i 1908. Den 31.januar 1908 finner vi nemlig følgende annonse i Agderposten: *Mod at fungere som Tilsynshavende ved den Houenske Margarete Stiftelses Parkanlæg kan et helst ældre Ægtepar uden Smaabørn faa leie fra April Flyttetid det Stiftelsen tilhørende Hus med Kjøkkenhave. Aarlig Leie Kr. 150. Man henvende sig til Hr. Kjøbmand Joachim Larsen.*

Den opprinnelige parken er i dag sterkt beskåret, til tross for at det i stiftelsens statutter står at en må sikre eiendommen mot at framtidig bebyggelse forstyrrer den landlige idyll.

En del av parken forsvant ved bygging og utvidelse av aldershjemmet og noe har blitt parkeringsplass, privat uteområde og byggegrunn for ABBL / Kuviga Borettslag.

Vestre del av parken var sterkt tilgrodd, men har blitt rustet opp i senere år og er nå en egen park som heter Åsenparken.

## Aldershjemmet
Det var mange planer for bygging av aldershjem på området, men stiftelseskapitalen strakk ikke til. Hjemmet ble derfor ikke realisert før i 1955, med kommunale bevilgninger i tillegg til stiftelsens egne midler. Hjemmet drives nå som et kommunalt bo- og omsorgssenter med 48 plasser.

Stiftelsens arkiv befinner seg på Kuben museum og arkiv.

## Kilder
*Kjell-Olav Masdalen: *Den Houenske Margaretastiftelse*,  Arendal Historielags årbok, *Sånn var det 1996*.

## Eksterne lenker
* Margaretestiftelsen på Arendal kommunes nettside
Aleppo syrisk-ortodokse erkebispedømme

**Aleppo erkebispedømme** er et av fire bispedømmer som den syrisk-ortodokse kirke har i Syria og utgjør samtidig et av de ni kristne bispedømmer med sete i Aleppo.

Erkebispedømmet i Aleppo har en historie som strekker seg tilbake til senantikken, men har vokst kraftig i løpet av 1900-tallet fordi mange syrisk-ortodokse som flyktet fra det tyrkiske folkemordet på armenske og syriske kristne, slo seg ned i Aleppo. Blant disse var den syrisk-ortodokse menigheten fra det gamle kristne kultursenteret Edessa (dagens Şanlıurfa), som rundt 1900 hadde talt 5000 medlemmer (eller 7&nbsp;% av byens befolkning).
Mafrian og Østens katolikos

**Mafrian** (syrisk *Maphryānā*) var fra 629 til 1860 en kirkelig tittel i den syrisk-ortodokse kirke som var forbeholdt den øverste biskopen på persisk område (i&nbsp;motsetning til den syrisk-ortodokse moderkirke, som holdt til i Østromerriket). Innehaveren var kirkens biskop av nest høyest rang etter patriarken av Antiokia. Tittelen ble etter hvert utvidet til *mafrian og [[Østens katolikos]]* for å tydeliggjøre at den syrisk-ortodokse kirke opprettholdt kravet på Østens katolikat, dvs. hele kirken i Persia. Denne hadde etter konsilet i Efesos (431) falt til Østens kirke, som av den syrisk-ortodokse kirke ble ansett som kjettersk.

Setet for mafrianen var frem til 1089 Tikrit, deretter Mosul, og fra 1155 Mar Mattai-klosteret, samtlige nord i dagens Irak. Utover århundrene sank andelen syrisk-ortodokse kristne i Persia, slik at tittelen mistet sin opprinnelige betydning. *Mafrian og Østens katolikos* ble dermed etter hvert en ren ærestittel for patriarkens stedfortreder (og vanligvis selvskrevne etterfølger). Tittelen ble avskaffet i 1860.

Patriarken av Antiokia gjeninnførte i 1964 tittelen *Østens katolikos* (*og [[Østens katolikos og metropolitt av Malankara|metropolitt av Malankara]]*; men ikke *mafrian*) for overhodet av de syrisk-ortodokse kristne i den indiske regionen Malankara. Denne tittelen er fremdeles i bruk i den malankarisk-ortodoks-syriske kirke, men ble i den syrisk-ortodokse kirke i 2002 endret til *[[katolikos av India]]*.

## Se også
* Katolikos
* Liste over mafrianer
* Østens katolikos

## Eksterne lenker
* Historikk av tittelen  (engelsk)
Norden syrisk-ortodokse erkebispedømme

**Norden erkebispedømme** er det syrisk-ortodokse erkebispedømmet som omfatter de nordiske landene. Erkebispedømmet har sju kirker i Sverige (katedralen i Södertälje; to i Göteborg og Stockholm; én i Norrköping og Örebro) og mindre menigheter i andre byer og andre nordiske land.

Med mer enn 100&nbsp;000 medlemmer utgjør de syrisk-ortodokse kristne i Sverige et av den syrisk-ortodokse kirkens største diasporasamfunn. Grunnen til det sterke syrisk-ortodokse nærværet i Sverige er flyktningstrømmen fra Midtøsten, som begynte med seksdagerskrigen i 1967 og ble ytterligere forsterket under Irak-krigen og borgerkrigen i Syria.

Erkebispedømmet ble grunnlagt i 1977 som *Norden og Storbritannia erkebispedømme*, men delt i 1986 med opprettelsen av Storbritannia syrisk-ortodokse erkebispedømme. Siden 1996 er Norden erkebispedømmet delt i to konkurrerende erkebispedømmer, som likevel begge er anerkjent at kirkens patriark (den syrisk-ortodokse patriark av Antiokia), og som begge har sitt sete i Södertälje. Bispedømmet som fremdeles bærer det opprinnelige navnet, *Norden erkebispedømme*, ble til 2022/23 ledet av erkebiskop Mor Julius Abdulahad G. Shabo. Det nygrunnlagte bispedømmet, *det patriarkale vikariatet Sverige*, ledes av erkebiskop Mor Dioscoros Benjamin Atas.

*Jakob av Nsibin-katedralen* i Södertälje ble innviet i 2009.

## Eksterne lenker
* Syrisk-ortodoxa kyrkans ungdomsförbund i Sverige
* Thomas Arentzen: ''Ortodoxa och österländska kyrkor i Sverige''  nr 5 i SSTs skriftserie
Wat

**Wat**, **wet**, eller **wot** (amharisk  **'), kjent som **tsebhi** på [[tigrinja]] ( **') er en etiopisk og eritreisk matrett. Det er en mellomting mellom en stuing og en curry, der grunnlaget er løk som stekes sakte sammen med andre ingredienser som kan være andre grønnsaker, linser, bønner og fisk eller kjøtt. Krydderblandingen berbere er vanligvis en ingrediens, sammen med en form for klarnet smør som kalles niter kibbeh.

Wat spises ofte med surdeigsbrødet injera. En variant er *doro wat*, laget med kylling og hardkokte egg.

## Referanser
Chen Zhili

**Chen Zhili** (forenklet kinesisk: 陈至立, tradisjonell kinesisk: 陳至立, pinyin: *Chén Zhìlì*; født 21. november 1942 i fylket Xianyou i provinsen Fujian i Kina) er en kinesisk kommunistisk politiker. Hun har innehatt ledende partiverv i Shanghai og vært undervisningsminister i Folkerepublikken Kina (1998–2003).

## Referanser


## Eksterne lenker
* 
*
Stjørdal kommunestyre 2011–2015

**[[Stjørdal]] kommunestyre 2011–2015** bestod av 41 representanter fordelt på 7 partier.

En borgerlig sammenslutning bestående av Senterpartiet, Høyre, Fremskrittspartiet, Kristelig Folkeparti og Venstre hadde flertall. Johan Arnt Elverum (Sp) var ordfører fra 2011 til 2013, så Ivar Vigdenes (Sp) fra 2013 til 2015. Ole Hermod Sandvik (H) var varaordfører hele perioden.

## Representanter etter parti
### [[Arbeiderpartiet]]

### [[Sosialistisk Venstreparti]]

### [[Senterpartiet]]

### [[Kristelig Folkeparti]]

### [[Fremskrittspartiet]]

### [[Stjørdal Høyre|Høyre]]

### [[Venstre]]

## Se også
*Kommunestyrevalg i Stjørdal

## Referanser
Friidrett under Panamerikanske leker 1951

**Friidrett under Panamerikanske leker 1951** ble arrangert i Buenos Aires i Argentina 1951. Det var 33 øvelser, 24 for menn og 9 for damer. USA ble beste nasjon med 16 gullmedaljer foran Argentina med seks.

## Medaljer

## Resultater
### Menn

### Damer

## Eksterne lenker
* GBR Athletics
Friidrett under Panamerikanske leker 1955

**Friidrett under Panamerikanske leker 1955** ble arrangert i Mexico by i Mexico 1955. Det var 29 øvelser, 22 for menn og sju for damer. USA ble beste nasjon med tjue gullmedaljer foran Argentina med fire.

## Medaljer

## Resultater
### Menn

### Damer

## Eksterne lenker
*  Panamerikanske leker 1955
Anne Herseth

**Anne Herseth Barlo** (født 17. november 1955) er en norsk sykepleier, leder og politiker (H). Hun har tidligere blant annet vært etatsleder i SAK Statens autorisasjonskontor for helsepersonell, administrerende direktør i Oslo Taxibuss, direktør Employer branding i Manpower, administrerende direktør i Legevisitten AS og leder i NSF Oslo. Siden 2016 er hun prosjektdirektør i Helsedirektoratet, avdeling beredskap.

Herseth var Oslos helsebyråd fra 1997 til 2000 i byrådene til Fritz Huitfeldt. Hun har vært nestleder for Høyrekvinners Landsforbund, medlem av Oslo bystyre og medlem av Oslo Høyres hovedstyre og representantskap, medlem i NHOs hovedstyre, medlem av styret i Ungt Entrepenørskap Norge, medlem i driftstyret Oslo Katedralskole, medlem i Oslo kommune Opplysning- og utviklingsfonds styre og styret i stiftelsen Hudøy, Kirkens bymisjon.

## Referanser
John Bennett

**John Bennett** er navnet til flere personer:

*John Bennett (landhockeyspiller) (1885–1973) – britisk landhockeyspiller
*John Bennett (skuespiller) (1928–2005) – britisk skuespiller
*John Bennett (friidrettsutøver) (født 1930) – amerikansk friidrettsutøver
Ankang (hospitaler)

***Ankang*** (kinesisk: 安康, pinyin: *Ānkāng*) er et navn som benyttes av en rekke psykiatriske sykehus i Folkerepublikken Kina. Navnet betyr «fred og velvære» [for de mentalt syke]. Navnet ble tatt i bruk for første gang i 1987, men noen av de aktuelle institusjonene er eldre enn dette.

Noen av hospitalene av dette navn er fengselssykehus for innsatte som betraktes som psykisk syke, men mange andre er helt alminnelige psykiatriske institusjoner.

Det er (2011) et tyvetall psykiatriske sykehus i Kina som bærer navnet *Ankang*. Av de større er: 

* Beijing Ankang-hospital (北京市安康医院), i bydistriktet Fangshan i Beijing (1800 senger)
* Jinan Ankang-hospital / Provinsen Shandongs Ankang-hospital (济南安康医院/山东省安康医院), i Jinan i Shandong (1040 senger)

Ellers er det Ankang-hospitaler blant annet i Chengdu (成都市安康医院) Sichuan (500 senger), Hangzhou (杭州安康医院) i Zhejiang (520 senger), Nanjing (南京市安康医院) i  Jiangsu (112 senger), Ningbo (寧波市公安局安康医院) i Zhejiang, Shanghai (上海市公安局安康医院), Tangshan (唐山市安康医院) i Hebei (150 senger), Tianjin (天津市安康医院), Wuhan (武安市安康医院) i Hebei og Xi'an (西安市安康医院) i Shaanxi.
Ankang (andre betydninger)

**Ankang** kan sikte til:
*Byprefekturet Ankang i provinsen Shaanxi i Folkerepublikken Kina;
*En rekke psykiatriske sykehus i Kina med navn *[[Ankang (hospitaler)|Ankang]]*.
Don Rogers

**Donald Rogers** (født 25. oktober 1945 i Paulton i Somerset) er en tidligere engelsk fotballspiller. Han har spilt 500 kamper i ligasystemet i England. Han er mest kjent for sin tid i Swindon Town FC og hans to mål i ekstraomgangene i ligacupfinalen som sørget for at Swindon Town vant over Arsenal FC i 1969.

## Aktiv karriere
Han signerte ungdomskontrakt med Swindon Town i 1961 da han var 15 år og debuterte på førstelaget i en alder av 17 år i en kamp i tredjedivisjon mot Southend United. Han var en hyppig målskårer fra sin posisjon som venstreving for klubben, og skåret over 20 mål i cup og serie fire år på rad fra 1965/1966- til 1968/1969-sesongene. Han er en legende i klubben etter han skåret to mål på overtid på Wembley i finalen i ligacupen mot Arsenal. Det stod 1-1 ved full tid og Rogers skåret i det 104. og 119 minutt, og dermed sikret Swindon Towns hittil eneste større trofé.

Hans prestasjoner ble lagt merke til av større klubber, og i 1972 ble han kjøpt av Crystal Palace FC som da hadde Bert Head som manager. Det var Head som fikk Rogers til å signere for Swindon Town som ungdomsspiller.

Han gikk videre til Queens Park Rangers FC i 1974 i en bytteavtale mot som involverte Terry Venables og Ian Evans. I 1976 kom han tilbake til Swindon Town i en bytteavtale med Peter Eastoe. I november 1977 ble han lånt ut til Yeovil Town FC, men oppholdet varte bare to måneder. Han la opp sommeren 1977 etter en hofteskade.

Han har i ettertid drevet en sportsbutikk i sentrum av Swindon, som klubben hjalp han med å kjøpe på 1970-tallet i håp om å beholde han i klubben.

## The Don Rogers Stand
Den 22. mars 2008 annonserte Swindon Town at den sørlige tribuneseksjonen skulle bli døpt om til «The Don Rogers Stand» fra og med 2008/2009-sesongen

## Annet
Sesongen 2009-10 stemte leserne av lokalavisen *Swindon Advertiser* fram sitt favorittlag gjennom tidene og Rogers ble stemt fram som tidenes beste venstreving på Swindon Town.

## Referanser
Substrat (biologi)

**Substrat** i biologi er det underlaget som en plante eller et dyr lever på. Den inkluderer både biotiske og abiotiske faktorer. Når man snakker om bakteriekulturer, er substratet den næringssubstans den vokser i.

## Referanser
Nord-Trøndelag fylkesting 2011–2015

**Nord-Trøndelag fylkesting 2011–2015** bestod av 35 representanter. Fordelingen mellom partiene var 15 fra Arbeiderpartiet, 7 fra Senterpartiet, 5 fra Høyre, 3 fra Fremskrittspartiet, 2 fra Sosialistisk Venstreparti, 2 fra Venstre og 1 fra Kristelig Folkeparti.

## Representanter
### Arbeiderpartiet

### Senterpartiet

### Høyre

### Fremskrittspartiet

### Sosialistisk Venstreparti

### Venstre

### Kristelig Folkeparti

## Referanser